Možná príčina nejestvovaných zdravotných ťažkostí: parazity?
Dobrý deň. V krvi mi bolo zistené protilátky Ige , okolo 500 hodnota. Preto ma poslali na alergológiu, kde však zatiaľ nič nezistili. Na koži mám rozšírený nejaký exzém. Hnačky nemám, ale stolica je stále veľmi riedka , raz denne. Mám aj žalúdočne ťažkosti.
Nemôže prosím Vás ísť o parazity?
Dobrý deň.
Ďakujeme za Vašu otázku.
Zvýšené hodnoty IgE protilátok najčastejšie indikujú práve alergickú reakciu, napríklad na potraviny alebo alergény z prostredia. S alergiou bývajú častokrát spojené taktiež kožné ťažkosti, napríklad výskyt atopického ekzému. Tráviace ťažkosti môžu taktiež signalizovať potravinovú alergiu.
Niektoré parazity však môžu taktiež spôsobiť tráviace ťažkosti, riedku stolicu, bolesti brucha alebo dokonca kožné problémy. Ak máte podozrenie na výskyt parazitárneho ochorenia, je potrebné konzultovať diagnostiku a následnú liečbu predovšetkým s ošetrujúcim lekárom. V našej kompetencii nie je určiť presnú príčinu ťažkostí ani stanoviť diagnózu.
Prajem pekný zvyšok dňa.
S pozdravom
Mgr. Barbora Bičanovská